Diari Oficial de la Generalitat Valenciana


Sumari del DOGV 6587, del 16-08-2011 (2011/8201)

Notificació de la sentència dictada en el procediment ordinari número 487/2007.
-------------------------------------------------------------------------------

### Dades del document

Número de DOGV
:   6587

Data del DOGV
:   16-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8201


Organisme emissor
:   Jutjat de Primera Instància i Instrucció Número 5 de Paterna

Tipus de document
:   Edicte

Notificació de la sentència dictada en el procediment ordinari número 487/2007. [2011/8201]  
Procediment ordinari 000487/2007  
De: Camge, EFC, SA.  
Procuradora: Mercedes Barrachina Bello.  
Contra: Moulud Oulmi.  
En aquest procediment de judici ordinari número 487/07, seguit a instàncies de Camge, EFC, SA, contra Moulud Oulmi, s'ha dictat la sentència en data 17 de juny de 2010, que, literalment, és com segueix:  
  
«Sentència 62/10  
Paterna, 17 de juny de 2010  
Ignacio Wenceslao Luján Muñoz, magistrat jutge del Jutjat de Primera Instància i Instrucció número 5 de Paterna i partit, he vist les actuacions de judici ordinari registrades amb el número 487/07, seguides a instàncies de la procuradora Mercedes Barrachina Bello, en nom i representació de Camge Financiera Establecimiento Financiero de Crédito, SA, contra Moulud Oulmi, per a reclamar 3.918,52 euros, interessos i costes.  
  
Antecedents de fet  
Primer. Per torn de repartiment de data 14 de juny de 2009, va correspondre a aquest Jutjat la demanda de judici ordinari, interposada per la procuradora Mercedes Barrachina Bello, en nom i representació de la mercantil Camge Financiera Establecimiento Financiero de Crédito, SA, contra Moulud Oulmi, per a reclamar 3.918,52 euros, interessos i costes; una vegada esmenats els defectes processals advertits, mitjançant la interlocutòria de 29 de juny de 2007 s'admet a tràmit la demanda, i després de diverses citacions a termini negatives al demandat, finalment el 15 d'octubre de 2009 s'aconsegueix citar-lo personalment perquè comparega en el termini de 20 dies. Mitjançant la provisió de 15 de desembre de 2009 es declara la situació processal de rebel·lia de Moulud Oulmi, i s'assenyala la data per a la celebració de l'audiència prèvia el dia 13 d'abril de 2010, després d'una suspensió anterior. En la vista esmentada l'actora va proposar la pràctica de la prova documental, i les actuacions van quedar en poder del provisor perquè dictara una sentència.  
Segon. En aquest procediment s'han observat les prescripcions legals, amb l'excepció dels terminis a càrrec del Jutjat, inclòs el previst per a dictar sentència, per raons insalvables d'acumulació de treball.  
  
  
Fonaments de dret  
Primer. La procuradora Mercedes Barrachina Bello, en nom i representació de Bancaixa, interposa una demanda de judici ordinari contra Moulud Oulmi per a reclamar 3.918,52 euros, interessos i costes, derivades del descobert de la concessió d'una targeta de crèdit (targeta CAM euro 6000 Mastercard número 5540 0100 0985 6878) amb el límit de 3.000 euros per a disposicions en caixer automàtic i la realització de compres. D'acord amb la documental abundant aportada resulta la realitat de l'obligació que es reclama; en conseqüència, en virtut de l'article 1255 que proclama l'autonomia de la voluntat en el nostre dret, té cobertura aquest contracte atípic que presenta analogies amb el contracte de compte corrent, apareixent més bé com una modalitat dels serveis de caixa que presta el banc al seu client, fins i tot amb el contracte de préstec (articles 1740, en relació amb el 1753, 1754 i 1755 del Codi Civil) si la targeta és de crèdit, perquè l'entitat emissora assumeix els pagaments o les extraccions del caixer fins al límit pactat i en data determinada carrega el conjunt de disposicions al compte associat a la targeta, sent l'obligació del client tindre fons suficient per a tornar la quantitat utilitzada. En definitiva, pertocarà estimar la demanda presentada i condemnar Moulud Oulmi a pagar la quantitat de 3.918,52 euros.  
Segon. Per l'aplicació dels articles 1100, 1101 i 1108 del Codi Civil, pertocarà condemnar Moulud Oulmi a pagar els interessos pactats en el contracte sobre la quantitat de 3.918,52 euros, que comptaran des de la data de la interposició de la demanda de 15 de juny de 2007.  
Tercer. En virtut de l'article 394 de la Llei d'Enjudiciament Civil, correspon condemnar Moulud Oulmi a pagar les costes causades en aquesta instància.  
Atesos els preceptes esmentats i tots altres que hi són aplicables de manera general i pertinent.  
  
Dispositiva  
Estime la demanda interposada per la procuradora Mercedes Barrachina Bello, en nom i representació de Camge Financiera Establecimiento Financiero de Crédito, SA, i condemne Moulud Oulmi a pagar a l'actora la quantitat de 3.918,52 euros, i sobre aquesta quantitat a pagar els interessos pactats en el contracte de targeta CAM, des de la data d'interposició de la demanda 21 de juny de 2007.   
  
Per últim condemne Moulud Aulmi a pagar les costes causades en aquesta instància.  
Notifiqueu aquesta resolució a les parts i feu-los saber que s'hi pot interposar un recurs d'apel·lació davant de l'Audiència Provincial de València dins del termini de cinc dies comptador des que es notifique aquesta.  
Expediu un certificat d'aquesta sentència i uniu-lo a les actuacions, amb la incorporació de l'original en el llibre de sentències.  
Aquesta és la meua sentència, que pronuncie, mane i firme».  
I atés que el demandat esmentat Moulud Oulmi es troba en parador desconegut, expedisc aquest edicte a fi que valga de notificació de forma deguda.  
  
Paterna, 27 de juny de 2011.- El secretari judicial: Juan F. Martí Pérez.